Sakkaratabletten

Sakkaratabletten er inngravering på en stein fra den egyptiske oldtiden som består av en liste over egyptiske faraoer. Den har sin opprinnelse fra Ramses-tiden (1200-tallet f.Kr.). Den ble funnet i 1861 i Saqqara i Egypt i graven til Tjenry (eller Tjuneroy), en myndighetsperson («hovedprest» og «oppsynsmann av arbeid på alle kongelige monumenter») til farao Ramses II.

Inskripsjonen lister 58 faraoer (konger) fra Anedjib og Qa'a (1. dynasti) til Ramses II (19. dynasti) i motsatt kronologisk orden, utelater «herskere fra andre mellomperiode, hyksosene, og de herskere... som hadde vært nært tilknyttet hedenske Akhnaton.»

Navnene (hver omgitt av en kant som er kjent som en kartusj) er sterkt ødelagt. Kun 47 har overlevd av opprinnelig 58 navn. Unøyaktigheter finnes i stor grad; tabletten nevner kun fire faraoer fra 3. dynasti. Kronologien er kun korrekt for faraoene i 12. dynasti. Den er uansett en meget viktig kilde (sammen med De kongelige annalene, Turinpapyrusen, og Abydoslisten) for å bestemme tronerekkefølgen på faraoene. Sakkaratabletten er i dag i Det egyptiske museet i Kairo.

Faraoner i listen

Referanser

Litteratur 
 Beckerath, Jürgen von (1997): Chronologie des pharaonischen Ägypten. Die Zeitbestimmung der ägyptischen Geschichte von der Vorzeit bis 332 v. Chr., Münchner Ägyptologische Studien, bind 46. Verlag Philipp von Zabern, Mainz, ISBN 3-8053-2310-7, s. 24, 216,
 Mariette, Auguste (1864): La table de Saqqarah i Revue Archeologique Vol 10, Paris, s. 168-186, Pl. 17
 Meyer, Eduard (1904): Ägyptische Chronologie, Pl. I, Berlin

Kongelister fra oldtidens Egypt